Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 8742

4. cikk A Bank alapokmányáról szóló jegyzőkönyv 11. cikke (2) bekezdése első három albekezdésének a helyébe a következő szöveg lép: „(2) Az Igazgatótanács 25 igazgatóból és 13 helyettesből áll. Az igazgatókat a Kormányzótanács öt évre nevezi ki a következők szerint: – három igazgatót a Németországi Szövetségi Köztársaság jelölése alapján, – három igazgatót a Francia Köztársaság jelölése alapján, – három igazgatót az Olasz Köztársaság jelölése alapján, – három igazgatót Nagy-Britannia és Észak-Írország Egyesült Királysága jelölése alapján, – két igazgatót a Spanyol Királyság jelölése alapján, – egy igazgatót a Belga Királyság jelölése alapján, – egy igazgatót a Dán Királyság jelölése alapján, – egy igazgatót a Görög Köztársaság jelölése alapján, – egy igazgatót Írország jelölése alapján, – egy igazgatót a Luxemburgi Nagyhercegség jelölése alapján, – egy igazgatót a Holland Királyság jelölése alapján, – egy igazgatót az Osztrák Köztársaság jelölése alapján, – egy igazgatót a Portugál Köztársaság jelölése alapján, – egy igazgatót a Finn Köztársaság jelölése alapján, – egy igazgatót a Svéd Királyság jelölése alapján, – egy igazgatót a Bizottság jelölése alapján. A helyetteseket a Kormányzótanács öt évre nevezi ki a következők szerint: – két helyettest a Németországi Szövetségi Köztársaság jelölése alapján, – két helyettest a Francia Köztársaság jelölése alapján, – két helyettest az Olasz Köztársaság jelölése alapján, – két helyettest Nagy-Britannia és Észak-Írország Egyesült Királysága jelölése alapján, – egy helyettest a Spanyol királyság és a Portugál Köztársaság közös megegyezéssel történő jelölése alapján, – egy helyettest a Benelux államok közös megegyezéssel történő jelölése alapján, – egy helyettest a Dán Királyság, a Görög Köztársaság és Írország közös megegyezéssel történő jelölése alapján, – egy helyettest az Osztrák Köztársaság, a Finn Köztársaság és a Svéd Királyság közös megegyezéssel történő jelölése alapján, – egy helyettest a Bizottság jelölése alapján.”

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes